laion/Wikipedia-Exotic huggingface dataset:
הפטאקווארק

בפיזיקת החלקיקים, הפטאקווארקים הם משפחה של חלקיקים מרוכבים היפותטיים, שכל אחד מהם מורכב משבעה קווארקים או אנטיקווארקים מכל טעם שהוא. מודל אחד צופה שמצב ההפטקווארק בעל האנרגיה הנמוכה ביותר יהיה בעל ספין של 1/2 או 3/2 של אנרגיה בערך 2.5 GeV. מחקר אחר מצא שההפטקווארק היציב ביותר יכלול שני אנטיקווארקים מוזרים ושני קווארקים מוזרים. באריון אקזוטי Issues in Nuclear, High Energy, Plasma, Particle, and Condensed Matter Physics: 2011 Edition (באנגלית). ScholarlyEditions. 2012. p. 606. ISBN 978-1-4649-6365-0. נבדק ב-23 ביוני 2020. {{cite book}}: (עזרה) Hadron Spectroscopy (באנגלית). American Institute of Physics. 2003. p. 470. ISBN 978-0-7354-0197-6. נבדק ב-23 ביוני 2020. {{cite book}}: (עזרה) Bijker, Roelof; Casten, R.; Frank, Alejandro (2004). Nuclear Physics, Large and Small: International Conference on Microscopic Studies of Collective Phenomena (באנגלית). American Institute of Physics. p. 244. ISBN 978-0-7354-0207-2. נבדק ב-23 ביוני 2020. {{cite book}}: (עזרה) Hosaka, Atsushi; Hotta, Tomoaki (2005). Pentaquark04 - Proceedings Of The International Workshop (באנגלית). World Scientific. p. 393. ISBN 978-981-4480-35-2. נבדק ב-23 ביוני 2020. {{cite book}}: (עזרה) Nuñez V., M.; Lerma H., S.; Hess, P. O.; Jesgarz, S.; Civitarese, O.; Reboiro, M. (23 באוגוסט 2004). "Modeling pentaquark and heptaquark states". Physical Review C. 70 (2). arXiv:nucl-th/0405052. doi:10.1103/PhysRevC.70.025201. {{cite journal}}: (עזרה) Park, Aaron; Park, Woosung; Lee, Su Houng (30 באוגוסט 2017). "Heptaquarks with two heavy antiquarks in a simple chromomagnetic model". Physical Review D. 96 (3): 034029. doi:10.1103/PhysRevD.96.034029. ISSN 2470-0010. {{cite journal}}: (עזרה) ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
ג'ורג' גוואר

ג'ורג' גאוור (באנגלית: George Gower‏; 1540 – 1596) היה צייר פורטרטים אנגלי, שהפך לצייר של המלכה אליזבת הראשונה בשנת 1581. מעט מאוד ידוע על חייו המוקדמים אלא שהוא היה נכדו של סר ג'ון גובר מסטיטנהאם, צפון יורקשייר. עבודותיו המתועדות המוקדמות ביותר הן שני הדיוקנאות של סר תומאס קיטסון ואשתו ליידי קיטסון משנת 1573, כעת בגלריית טייט בלונדון. גאוור צייר דיוקן עצמי בשנת 1579 המציג את סמל האצולה שלו ואת כלי האמן של מקצועו, בתקופה באנגליה בה צייר עדיין נתפס כלא יותר מאשר אומן. גאוור מפורסם גם בזכות ציור דיוקנו של המלכה אליזבת בשנת 1579, כעת בספריית פולגר שייקספיר. המלכה מחזיקה נפה המסמלת את הבתולה הרומית טוצ'יה, שהובילה מים במסננת כדי להוכיח את צניעותה, ובכך מייצגת את מעמדה של אליזבת כמלכה בתולה. הגלובוס מעבר לכתפה הימנית מסמל את מעמדה כמנהיגת האימפריה העולמית. גאוור מונה לצייר המלכה אליזבת בשנת 1581. מה שאפשר לו לצייר את רוב האריסטוקרטיה של אנגליה. התפקיד גם הפך אותו לאחראי על קישוטים בבתי המגורים המלכותיים, ועל הרהיטים. בין עבודותיו היו מזרקה והשעון האסטרונומי, שניהם בארמון המפטון קורט. הוא בדק גם דיוקנאות של המלכה על ידי אמנים אחרים לפני שחרורם הרשמי. הגרסה של דיוקן הארמדה של אליזבת שנמצאת כעת במנזר וובורן, שצוירה לציון התבוסה של הארמדה הספרדית בשנת 1588, יוחסה בעבר לגאוור, וכך גם גרסה מצומצמת בגלריה הלאומית לפורטרטים (בריטניה). כל שלוש הגרסאות הקיימות נחשבות כעת ליצירתם של אמנים אנגלים לא ידועים שונים. דיוקן המלכה אליזבת תומאס קיסטון צ'ארלס סומרסט ריצ'רד דרייק מדיה וקבצים בנושא ג'ורג' גוואר בוויקישיתוף Hearn, Karen, ed. Dynasties: Painting in Tudor and Jacobean England 1530-1630, p. 107 Hearn, Karen, ed. Dynasties: Painting in Tudor and Jacobean England 1530-1630, p. 107 Cooper, Tarnya and Charlotte Bolland: The Real Tudors : kings and queens rediscovered., London: National Portrait Gallery ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ורג' גוואר".
חולץ לשון

חולץ לשון משמש לחילוץ ותפיסת לשון המטופל במגוון מצבי חירום רפואיים. שימוש בחולץ לשון יתבצע אך ורק על ידי איש צוות רפואי המוכשר לכך – פרמדיק או רופא. אחד המצבים הנפוצים בהם נעשה שימוש בחולץ לשון הוא טרם ביצוע הנשמות במהלך החייאה במטופל. לאחר שהמטופל מחוסר ההכרה הועבר למקום בטוח, התרשמנו מנשימתו וממצב הכרתו, ואם התחלנו בביצוע עיסויים בהתאם לסכמת ההחייאה, יש לבצע הנשמות בעזרת מנשם (מסכת החייאה, מפוח, מנשם מציל, בלון חמצן וכדומה). עם זאת, טרם ביצוע הפעולה, יש להיעזר בחולץ הלשון על מנת להקל על המטפל לבצע סילוק הפרשות וגופים זרים מחלל הפה והלוע, ועל מנת למנוע מהלשון להיבלע (צניחת בסיס הלשון) כתוצאה מאובדן טונוס השרירים, מה שיכול להוביל לחנק אצל המטופל. כמו כן, מצב נפוץ נוסף בו נעשה שימוש בחולץ הלשון הוא טרם ביצוע אינטובציה (צנרור אוויר), במטרה להבטיח מעבר אוויר חופשי אל הריאות ומחוצה להן, כאשר אין זה מתאפשר באופן טבעי (כתוצאה מטביעה, חנק, משוק אנאפליקטי שעשוי להתרחש בעת התקף אלרגיה חריף, ועוד). טרם ביצוע אינטובציה בעזרת מכשיר לרינגוסקופ, חשוב לפנות את חלל הפה מהפרשות ולחלוץ את הלשון על מנת לפתוח נתיב אוויר לביצוע הפעולה. לעיתים, ניאלץ להיעזר בחולץ הלשון במקרים חריגים של חנק כתוצאה מעצם זר. במקרים אלה נשתמש בחולץ הלשון על מנת לאפשר את הסרת העצם הזר בעזרת פינצטה. במקרים נדירים יותר, ניאלץ להשתמש בחולץ לשון כאשר המטופל סובל מכוויות בחלל הלוע. כוויות חום או כוויה כתוצאה ממגע עם חומרים בעלי רמת חומציות גבוהה (לדוגמה: פעוט ששותה בטעות חומר ניקוי על בסיס חומצה). כוויות חמורות בחלל הפה והלוע יכולות לגרום לרפיון שרירים הדרגתי, שעשוי לגרום לצניחה פתאומית של בסיס הלשון. לכן, במקרה שיש חשש לכוויות בחלל הפה והלוע, גם אם נראה שהלשון לא "נבלעה" יש להקדים תרופה למכה ולקבע אותה מחוץ לחלל הפה באמצעות החולץ. שימוש בחולץ לשון יתבצע אך ורק על ידי איש צוות רפואי המוכשר לכך – פרמדיק או רופא. Tongue extractor, plier type, sprung handle made: 1501-1800,Science Museum הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הבחירות למועצה המחוקקת באוגנדה 1961

הבחירות למועצה המחוקקת התקיימו באוגנדה ב־23 במרץ 1961. לראשונה, זו הפעם הראשונה באוגנדה שנערכו בחירות ישירות למועצה המחוקקת ברחבי המדינה כולה. התוצאה הייתה ניצחון של המפלגה הדמוקרטית, שזכתה ביותר מחצי מכלל המושבים, המפלגה קיבלה כ-43 מתוך 91 המושבים, הבחירות סבלו מהחרמת הבחירות על ידי ממלכת בוגנדה לאחר שהאחרונה טענה כי ברצונה לבחור בעצמה את הנציגים, בעקבות החרם התקיימו שוב בחירות לאחר שנה. הבחירות התקיימו לאחר מתן אישור בחודש מרץ של אותה שנה מהממשלה הקולוניאלית של הממלכה המאוחדת (שהיא למעשה הזרועה המבצעת של השלטונות הבריטים באוגנדה) ששלטה באותן שנים באוגנדה. administrator, History of EC, Electoral Commission, ‏2015-12-29 Elections in Uganda, africanelections.tripod.com
הראד מלנדסברג

הראד מלנדסברג (בלטינית Herrada Landsbergensis;‏ 1130 – 25 ביולי 1195) הייתה נזירה מאלזס, אם מנזר הוהנבורג שבהר סנט אודיל (בהרי הווז'). נודעה כמחברת האנציקלופדיה המאויירת "גן התענוגות" (Hortus deliciarum). נולדה בטירת לנדסברג שבחבל הריין התחתון באלזס, כבת למשפחת אצולה מקומית. כבר בגיל צעיר נכנסה כנזירה למנזר הוהנבורג. המנזר, שהיה תחת חסותו של פרידריך הראשון, קיסר האימפריה הרומית הקדושה, נהנה ממעמד בכיר ועוצמה רבה. הראד זכתה במסגרתו לחינוך הרחב והטוב ביותר שיכלה אשה לרכוש באותה עת. בשנת 1167 התמנתה לאם המנזר, לאחר שהייתה אחראית על החינוך במנזר. היא שרתה כאם מנזר 28 שנים, עד מותה. ערך מורחב – גן התענוגות בשנת 1159 יזמה הראד העלאה על הכתב של אוסף מרוכז ומאוייר של כל הידע התאולוגיה, מדעי, ספרותי, הגותי והיסטורי שהגיע לידיה, במטרה להפוך אותו לספר לימוד מוסר עבור חניכות מוסדות החינוך של המנזר. העבודה הושלמה, יחד עם צוות נזירות, לאחר כשלושים שנה, ב-1185. התמה המרכזית בספר היא התמודדות המידות הטובות מול יצר הרע, השטן והמידות הרעות. הספר כולל גם פואמות והמנונות שחיברה הראד. היצירה המקורית, שכללה 648 עמודים, נכתבה כמעט כולה בלטינית, עם כ-1,200 משפטי הסבר בגרמנית ו-336 איורים. למעלה מ-600 שנים נשמר כתב היד במנזר. בעת המהפכה הצרפתית הועבר כתב היד לספריית שטרסבורג. שם, בשנת 1818, תועד הספר והועתק חלק ניכר ממנו ביזמת המו"ל יוהאן פרידריך קוטה (אנ'). בשנת 1870, הופצצה העיר שטרסבורג במהלך מלחמת פרוסיה-צרפת, הספרייה בה נשמר כתב היד נשרפה וכתב היד המקורי אבד. העתק הספר הודפס וראה אור בין השנים 1879–1899. מדיה וקבצים בנושא הראד מלנדסברג בוויקישיתוף Herrad of Landsberg ערך באנציקלופדיה אוניברסליס (בצרפתית) איורים מהספר קטעים מהספר "גן התענוגות"
ברגדרוץ

ברגדרוץ (בהונגרית: Beregdaróc) הוא כפר במחוז סבולץ'-סטמאר-ברג שבצפון מזרח הונגריה. יהודים חיו בברגדרוץ בתקופות זמן שונות, רבים מתושבי הכפר נרצחו בשואה. מדיה וקבצים בנושא ברגדרוץ בוויקישיתוף אתר האינטרנט הרשמי של ברגדרוץ נתוני הכפר באתר הלמ"ס ההונגרי תיעוד יהודי ברגדרוץ שנרצחו בשואה מפקדי האוכלוסין של יהודי הונגריה, 1993
גן התענוגות

גן התענוגות (בלטינית: Hortus deliciarum) הוא שמה של אנציקלופדיה מאוירת, שנכתבה בין השנים 1159 – 1189 במנזר הוהנבורג שבהרי הווז' שבאלזס (כיום שם המנזר הוא מון סנט-אודיל (אנ')) כספר לימוד מוסר לנזירות. האנציקלופדיה הייתה יוזמה של אם המנזר, הראד מלנדסברג שגם ערכה אותה וכללה בספר פואמות והמנונות פרי עטה. זוהי האנציקלופדיה הראשונה שידוע בוודאות שנערכה על ידי אשה. יוזמתה של הראד כללה העלאה על הכתב של אוסף מרוכז ומאוייר של כל הידע התאולוגי, המדעי, הספרותי, ההגותי וההיסטורי שהגיע לידיה, במטרה להפוך אותו לספר לימוד מוסר עבור חניכות מוסדות החינוך של המנזר. העבודה הושלמה, יחד עם צוות נזירות, לאחר כשלושים שנה, ב-1185. התמה המרכזית בספר היא התמודדות המידות הטובות מול יצר הרע, השטן והמידות הרעות. היצירה המקורית, שכללה 648 עמודים, נכתבה כמעט כולה בלטינית, עם כ-1,200 משפטי הסבר בגרמנית ו-336 איורים. כתב היד נשמר במנזר למעלה מ-600 שנים. במהלך המהפכה הצרפתית הועבר כתב היד לספריית שטרסבורג. שם, בשנת 1818, תועד הספר וחלק ניכר ממנו הועתק ביוזמתו של המוציא לאור יוהאן פרידריך קוטה. במהלך מלחמת פרוסיה-צרפת ב־1870 הופגזה העיר שטרסבורג, הספרייה בה נשמר כתב היד נשרפה וכתב היד המקורי אבד. העתק הספר הודפס וראה אור בין השנים 1879–1899. מדיה וקבצים בנושא גן התענוגות בוויקישיתוף איורים מהספר קטעים מהספר "גן התענוגות"
ישראל: סיפור הצלחה

ישראל: סיפור הצלחה הוא ספר עיון העוסק בהיסטוריה, כלכלה, ופוליטיקה של מדינת ישראל. הספר נכתב על ידי אדם רויטר ונגה קינן ויצא לאור במאי 2017 בהוצאת כנרת זמורה-ביתן דביר. הספר טוען להפרכה של מה שהוא רואה כדעות הקדומות שהתקבעו ביחס למדינת ישראל ותושביה באמצעות הטיעונים הבאים: הישראלים מושחתים יותר? לא. המיסים בישראל מנופחים? לא, המיסים בישראל נמוכים מאשר ברוב המדינות המפותחות. מערכת הבריאות בישראל כושלת? היא מצוינת בכל השוואה בינלאומית. הכלכלה הישראלית? פורחת. תמשיך לצמוח. בוודאי ביחס לעולם. המחברים, הכלכלנים אדם רויטר ונגה קינן מציגים שורה ארוכה של נתונים כלכליים המצביעים על מגמה ברורה: המשק הישראלי צומח בשיעורים מרשימים ומוכיח חוסן כלכלי ויציבות, למרות כל האתגרים הקשים. התיזה המרכזית שלהם היא כי המצב בישראל טוב בהרבה מכפי שמצטייר באמצעי התקשורת, ביחס למה שקורה במדינות המפותחות. רויטר וקינן הישוו בין ישראל לבין המדינות המפותחות, במשך שבע השנים שקדמו ליציאת ספרם לאור. הם הוסיפו ציטוטים מתוך פגישות אישיות שערכו עם יותר ממאה מומחים ישראליים בתחומים שונים ומגוונים והם מצאו כי ישראל עולה על מרבית המדינות המפותחות, הן בכלכלה והן בביטחון, בבריאות, בחינוך ובמדע. הצמיחה מרשימה, האוכלוסייה בגידול מתמיד, יתרות המט"ח גבוהות, יחס החוב מתכווץ, האבטלה נמוכה, האזרחים מאושרים יותר, חלה עלייה בתוצאות בחינות הבגרות כמו גם בשוויון המגדרי ויש אף פריחה בהופעות מחו"ל. לטענתם, חלק גדול מההצלחה אפשר לייחס לאופיו של העם היהודי, כפי שהתפתח לאורך הדורות, ולאופן שבו הוטמע האופי הזה בישראל. והם מוסיפים לכך, שמדינת ישראל חוזרת וממציאה את עצמה מחדש כל הזמן. מסקנתם הסופית מתבטאת בשמו של הספר, ישראל היא סיפור הצלחה, שאף ילך ויגדל עם השנים. ב-2019 המחברים עדכנו את הספר לאור ההתפתחויות שעברו ישראל והעולם בשנים שלאחר צאתו לאור ובאפריל 2021 שבו ופרסמו עדכון נוסף הכולל גם את השפעות הקורונה. רוית הכט, "ישראל: סיפור הצלחה": ספר שהוא אמצעי לשימור שיטת ההון-שלטון, באתר הארץ, 24 בנובמבר 2017 עפר דרורי, ישראל סיפור הצלחה, באתר News1 מחלקה ראשונה, 15 באוקטובר 2017 "ישראל סיפור הצלחה", באתר "בקיצור", 2 באוגוסט 2017 עדכון 2019 סרטון יוטיוב ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ישראל: סיפור הצלחה".
צ'רי (סרט, 2021)

צ'רי (באנגלית: Cherry) הוא סרט פשע משנת 2021 שבוים על ידי האחים רוסו. בסרט מככבים טום הולנד, סיארה בראבו ואחרים. צ'רי מתאהב ממבט ראשון בחברתו לכיתה בקולג', אמילי. הזוגיות שלהם פורחת אבל אמילי מחליטה לעזוב כדי ללמוד במונטריאול. צ'רי הרוס ומחליט להתגייס לצבא כחובש כדי להימלט משברון לבו. רגע לפני שהוא עומד לצאת לטירונות, אמילי מבינה שהיא טעתה, ומתוודה שגם היא מאוהבת בצ'רי ושהם מיועדים זה לזה, אך זה מאוחר מדי וצ'רי מתגייס לצבא. בזמן שירותו נקלע לסיטואציה בה הוא חוזה בחבריו לנשק נשרפים בעודם בחיים, לאחר סיום השירות הצבאי צ'רי מראה תסמינים קשים של פוסט טראומה ומתמכר לכדורים פסיכיאטריים ומשככי כאבים, אמילי שלא מוכנה לספוג זאת יותר מצטרפת אליו וצוללת איתו לתוך תלות קשה בסמים שאת רכישתם הם מממנים על ידי שוד סדרתי של בנקים. טום הולנד – צ'רי (מבוסס על דמותו של ניקו ווקר) סיארה בראבו – אמילי ג'ק ריינור – פילס וקוק מייקל ריספולי – טומי קלי ברגלנד – מדיסון קובלסקי ג'פרי וולברג – חיימנס פורסט גודלאק – ג'יימס לייטפוט מייקל גנדולפיני – ג'ו פיון או'שיי – ארנולד סם קלמט – יורי ליאו וודול - רוג'רס הסרט הופץ באפל TV פלוס ב-26 בפברואר 2021. אתר האינטרנט הרשמי של צ'רי "צ'רי", במסד הנתונים הקולנועיים IMDb (באנגלית) "צ'רי", באתר AllMovie (באנגלית) "צ'רי", באתר Rotten Tomatoes (באנגלית) "צ'רי", באתר Metacritic (באנגלית) "צ'רי", באתר אידיבי "צ'רי", במסד הנתונים הקולנועיים KinoPoisk (ברוסית) Cherry, באתר אפל TV פלוס (באנגלית)
Born Free (שיר של M.I.A)

Born Free (בעברית: נולדתי חופשייה) הוא שיר של הראפרית M.I.A אשר יצא לאור כסינגל הראשון מתוך אלבומה Maya על ידי חברות XL Recordings, אינטרסקופ רקורדס ו-N.E.E.T. ב-23 באפריל 2010. השיר יצא ביחד עם קליפ באורך של 9 דקות אשר עורר סערה רבה ואף הוסר מיוטיוב ארצות הברית ובריטניה למספר ימים. הקליפ לשיר פורסם לראשונה ב-26 באפריל אך בעקבות הסרתו מיוטיוב ארצות הברית ובריטניה הועלה בגרסה מצונזרת יותר 3 ימים לאחר מכן. השיר נכתב על ידי M.I.A עצמה, דייב טיילור, אלן וגה ומרטין רב והופק על ידי M.I.A עצמה וסוויץ'. השיר מכיל שימוש באורגן ותוף והוא מסמפל "Ghost Rider" של להקת Suicide ונחשב לשיר אגרסיבי יותר משאר שירי האלבום. בנוסף לגרסה המקורית לשיר גם יצא גרסת רמיקס של הדי ג'יי High Contrast. השיר זכה לשבחים על מילותיו והלחנתו. הקליפ שמתאר רצח של אנשים כתומי שיער צולם בקליפורניה ובוים על ידי רומיין גברס כסרט קצר בן 9 דקות ללא ידיעתם של חברת התקליטים שלה. כמה תקריות הקשורות להריגתם ללא משפט של גברים טמילים בידי צבא סרי לנקה שצולמו בטלפונים ניידים בסרי לנקה, שחלקם שודרו על ידי גורמי חדשות ברחבי העולם, היוו השראה לקליפ. הקליפ אשר מכיל תכנים של עירום ואלימות זכה לביקורות חיוביות אך למחלוקת רבה ברחבי העולם כאשר הרבה אנשים מתחו ביקורת על התכנים האלימים והפרובוקטיביים בקליפ. הקליפ הוגבל בגיל באתר יוטיוב כך שרק מי שגילו מעל 18 יכול להיכנס לקליפ. מבקרים רבים השוו את הקליפ לסרטים כמו מטען הכאב ו-Punishment Park. הקליפ זכה למועמדות בפרס "הקליפ הדאנס של השנה" בטקס פרסי ה-VMA הבריטי. השיר הגיע למקום ה-156 בבריטניה ולמקום ה-13 במצעד השירים האינדים הבריטי. בנוסף הוא הגיע למקום ה-58 בשווייץ. NME דירגו את השיר במקום ה-11 ברשימת השירים הטובים ביותר של 2010 ואת הקליפ של השיר במקום ה-13 ברשימת הקליפים הטובים ביותר אי פעם. מגזין "טיים" דירג את הקליפ במקום ה-2 ברשימת עשרת הקליפים מעוררי המחלוקת הטובים ביותר בכל הזמנים. מידע על היצירה "Born Free" באתר מיוזיק בריינז פאנק-רוק, רוק אלטרנטיבי, אלקטרו-פאנק, רוק רועש M.I.A, דייב טיילור, אלן וגה ומרטין רב
פיוראסנס

Puressence (בתעתיק עברי: פיוראסנס) הייתה להקת רוק בריטית מפיילסוורת', עיר לוויין של מנצ'סטר. פיוראסנס הוקמה בשנת 1992, אחרי שחבריה נפגשו באוטובוס בדרכם לצפות בהופעה של הסטון רוזס, בעקבות ההופעה קנה קווין מתיוס גיטרה בס והחל להתאמן וכך גם שאר חברי הלהקה המתגבשת. הופעתיה הראשונות בוצעו בפסטיבל העירוני של מנצ'סטר הלהקה הוציאה 2 סינגלים ובשנת 1996 הוחתמה בלייבל Island records והוציאה את אלבומה הראשון שנקרא על שם הלהקה. מאז הוציאה הלהקה 4 אלבומים נוספים ויצאה לסיבובי הופעות במדינות שונות. ללהקה גרעין מעריצים גדול ביוון, יותר מאשר ארץ מוצאם. הסינגל Walking Dead שימש כפסקול בחלק השלישי של סדרת משחקי הווידאו היטמן. בשנת 2013 התפרקה הלהקה ומודריצקי פנה לקריירת סולו. בשנת 2015 הוכרז כי מודריצקי הקים להקה חדשה בשם The Nihilists (הניהיליסטים). ג'יימס מודריצקי (שירה) לואל קילן (גיטרה) קווין מתיוס (בס) אנתוני שומינסקי (כלי הקשה) (Puressence (1996 Only Forever (1998) Planet Helpless (2002) (Don't Forget to Remember (2007 Solid State Recital (2011) פיוראסנס, ברשת החברתית פייסבוק פיוראסנס, ברשת החברתית אקס (טוויטר) פיוראסנס, באתר ספוטיפיי פיוראסנס, באתר Last.fm (באנגלית) פיוראסנס, באתר AllMusic (באנגלית) פיוראסנס, באתר MusicBrainz (באנגלית) פיוראסנס, באתר Discogs (באנגלית) פיוראסנס, באתר Songkick (באנגלית) Manchester Evening News, Puressence look to break through again, Manchester Evening News, ‏2007-02-15 (באנגלית) Manchester Evening News, US warms to Puressence, Manchester Evening News, ‏2010-04-19 (באנגלית) P U R E S S E N C E Online, web.archive.org, ‏2011-05-27 ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
אליפות אירופה באתלטיקה 1946

אליפות אירופה באתלטיקה השלישית נערכה באוסלו, נורווגיה בין ה-22 באוגוסט ל-25 באוגוסט 1946. תחרויות האתלטיקה נערכו באצטדיון ביסלט. מדיה וקבצים בנושא אליפות אירופה באתלטיקה 1946 בוויקישיתוף
שלום ברון-פרנקלין

שלום בְּרוּן-פרנקלין (באנגלית: Shalom Brune-Franklin; נולדה ב-18 באוגוסט 1994) היא שחקנית אוסטרלית ילידת-אנגליה. ברון-פרנקלין נולדה בסנט אולבנס שבממלכה המאוחדת, לאם ממאוריציוס, ולאב אנגלי יליד-תאילנד. כשברון-פרנקלין הייתה בת 14 היגרה משפחתה עמה לפרוור מוללו שבאוסטרליה. לה אח בשם סיאם. ברון-פרנקלין למדה בבית הספר התיכון אושן ריף שבמערב אוסטרליה, במגמת דרמה. לאחר סיום לימודיה בתיכון נרשמה ללימודי עיתונאות באוניברסיטת אדית קוון. אולם רק לאחר שנחשפה לתוכנית המשחק באקדמיה המערבית של אוסטרליה לאמנות הבמה (WAAPA), בחרה בקריירת המשחק. מאז ברון-פרנקלין שיחקה בסדרות טלוויזיה ובסרטי קולנוע, וכן בהצגות תיאטרון. מדיה וקבצים בנושא שלום ברון-פרנקלין בוויקישיתוף שלום ברון-פרנקלין, ברשת החברתית אינסטגרם שלום ברון-פרנקלין, במסד הנתונים הקולנועיים IMDb (באנגלית) שלום ברון-פרנקלין, באתר "אידיבי", מאגר הידע העברי לקולנוע ישראלי ועולמי שלום ברון-פרנקלין, באתר Rotten Tomatoes (באנגלית) שלום ברון-פרנקלין, במסד הנתונים הקולנועיים KinoPoisk (ברוסית) http://www.ok.co.uk/celebrity-feature/1198877/our-girl-series-three-newcomer-private-maisie-shalom-brune-franklin-career "Keep your eye on WA's rising star, Shalom". PerthNow. 25 בספטמבר 2016. {{cite web}}: (עזרה) Levine, Nick (2021-02-04). "'Line of Duty' Introduces New Recruit Played by Shalom Brune-Franklin | Anglophenia". BBC America. אורכב מ-המקור ב-2021-02-21. נבדק ב-2021-02-27.
קפה גן סיפור

קפה גן סיפור היא קבוצת מסעדות, המונה שמונה מסעדות בישראל. יוזם הקמת הקבוצה הוא ברנרדו בלחוביץ הבעלים של פיצה מטר בעבר והמסעדות סילו וגורדוס בפארק פרס, ושותפיו ניסים בן סימון ואסף אילוז. בעקבות הצעה שקיבל בלחוביץ מעיריית חולון, החליט להשתתף במכרז להקמת מסעדה בגן סיפור של "הכינה נחמה". בסוף 2011 המסעדה נפתחה. בית הקפה התבסס על אוכל איטלקי וכלים שמיוצרים על ידי אמנית קרמיקה. חלק מהרעיון הכללי של בית הקפה הוא להתאים גם לילדים. מהאופי והמיקום של בית הקפה נלקח שמו "קפה גן סיפור", בתי הקפה ממוקמים בסביבת פארקים עירוניים. לאחר ההצלחה בחולון נפתחו עוד שבע מסעדות בראשון לציון, הרצליה, קריית אונו, ירושלים, אשדוד, נס ציונה והוד השרון. המסעדה בירושלים נמצאת תחת הכשרות של בד"ץ בית יוסף והרבנות המקומית, ובאשדוד תחת הכשרות של הרבנות המקומית, שאר המסעדות פתוחות גם בשבת ולכן אין להן תעודת כשרות. אתר האינטרנט הרשמי של קפה גן סיפור קפה גן סיפור, ברשת החברתית אינסטגרם רעות ברנע, קפה גן סיפור מסתכל לילדים בגובה העיניים, באתר כלכליסט, 30 באוגוסט 2018 איתמר דור, קפה גן סיפור: תעודת זהות, באתר ynet, 11 במאי 2015 המסעדן ברנרדו בלחוביץ' התרסק וחזר באקסטרה לארג', אתר ynet העמק, 7 באוקטובר 2018 דודי טל, במקום הראשון במשאל "השקמה חולון": קפה גן סיפור, השקמה דרום 2 באוקטובר 2018
ניסאן דיזל ספייס ראנר A

ניסאן דיזל ספייס ראנר A (ביפנית: 日産ディーゼル・スペースランナーA, באנגלית: Nissan Diesel Space Runner A) הוא אוטובוס עירוני, אשר יוצר במספר תצורות, מתוצרת יצרנית האוטובוסים UD Trucks Corporation (אנ') (ביפנית: UDトラックス株式会社), קרוי גם: Nissan Diesel) שהייתה בבעלות ניסאן אשר יוצר בין השנים 2011–2007 ביפן. "ניסאן דיזל ספייס ראנר A" מוגדר כאוטובוס שיש בו סיפון יחיד לנוסעים. אוטובוס נמוך-רצפה. דלתות כניסה: 1–2. מנוע דיזל אחורי. "PKG-AP35UK/UM/UP" - יוצר משנת 2007 "LKG-AP35/37FK/FM/FP" - יוצר משנת 2010 "ניסאן דיזל ספייס ראנר A" "ניסאן דיזל ספייס ראנר A" "ניסאן דיזל ספייס ראנר A" "ניסאן דיזל ספייס ראנר A" "ניסאן דיזל ספייס ראנר A" "ניסאן דיזל ספייס ראנר A" "ניסאן דיזל ספייס ראנר A" - מבט לתא הנהג ולוח מחוונים ניסאן ניסאן דיזל ספייס דרים ניסאן דיזל ספייס ראנר RM ניסאן דיזל ספייס ראנר JP מדיה וקבצים בנושא ניסאן דיזל ספייס ראנר A בוויקישיתוף מנוע "6M60" mitsubishi-fuso.com ניסאון דיזל ספייס ראנר A ejje.weblio.jp/content/Nissan+Diesel+Space+Runner+A ניסאון דיזל ספייס ראנר A - תמונות avto-nomer.ru/catalog/nissan/diesel_space_runner_a
חסידות ווערדאן

חסידות ווערדאן היא חצר חסידית מגזע חסידות נדבורנה, שהוקמה בארצות הברית. רבי יוסף לייפר (תרפ"ו, 1926 - ז' בניסן תש"פ, 2020) בן רבי אהרן משה מגרוסוורדיין, הקים חצר חסידית בפלטבוש בשם ווערדאן. בזיווג ראשון חתנו של רבי יצחק אייזיק מזוטשקא, מזיווג זה נולדו בנותיו, ובזיווג שני היה חתנו של הרב יוסף קופמן, ומשידוך זה נולדו ארבעת בניו. חתניו הם רבי שמואל דוד קרויז אב"ד אודווארי (בן רבי שלום), רבי ישראל יעקב לייפר מחוסט, רבי יהושע כץ האדמו"ר ממגרוב פלטבוש, ורבי לוי יצחק גרינבערג רב קהילת מיהאלאוויץ בלייקווד. בנו של רבי יוסף, רבי חיים מרדכי לייפר, חתן האדמו"ר ממישקולץ, מכהן בירושלים. בית מדרשו ברחוב אלקנה בשכונת תל ארזה. בן אחר, רבי שמואל זנוויל לייפר מכהן כאדמו"ר בבורו פארק, ארצות הברית. יתר בני רבי יוסף, הרב ישראל והרב דוד אליהו, לא מכהנים כאדמו"רים. תולדות המחבר, ויקהל משה, ברוקלין, ניו יורק: מכון אור המאיר, תשס"א, עמ' קעה משה ויסברג, אבל כבד בניו יורק: הרבי הישיש נפטר מדום לב פתאומי בגיל 94, באתר בחדרי חרדים, 1 באפריל 2020 משה ויסברג, במלאות י"א חודש: בית מדרש חדש לווערדאן בירושלים, באתר בחדרי חרדים, 9 במרץ 2021 ערך זה הוא קצרמר בנושא חסידות. אתם מוזמנים לתרום לוויקיפדיה ולהרחיב אותו.
ברגשוראן

ברגשוראן (בהונגרית: Beregsurány) הוא כפר במחוז סבולץ'-סטמאר-ברג שבצפון מזרח הונגריה. בשנת 1938 לאחר פרסום החוקים שנועדו להגביל את היהודים בתחומי הכלכלה והחברה, נעצרו כל יהודי המקום בבית אחד למשך עשרה ימים באשמת בגידה במדינה, והופקעו מידיהם הרישיונות להחזקת בית מרזח ולמכירת מצרכים חיוניים. בשנת 1941 גורשו כל היהודים שהיה ספק לגבי אזרחותם ההונגרית. ב-20 באפריל 1944, אחרי כניסת הגרמנים להונגריה, הוחרמו התכשיטים והכסף המזומן שבידי יהודי הכפר. למחרת היום הועברו לבית חרושת ללבני-בניין בברהובה. ב-20 במאי הובלו למחנה ההשמדה אושוויץ. מדיה וקבצים בנושא ברגשוראן בוויקישיתוף אתר האינטרנט הרשמי של ברגשוראן "ברגשוראן", באתר JewishGen (באנגלית) קהילת ברבאש, באתר "אנו – מוזיאון העם היהודי" נתוני הכפר באתר הלמ"ס ההונגרי תיעוד יהודי ברגשוראן שנרצחו בשואה מפקדי האוכלוסין של יהודי הונגריה, 1993
פאנין

האם התכוונתם ל... רכס פאנין – רכס בקנדה אנדריי ולדימירוביץ' פאנין – שחקן קולנוע וטלוויזיה ובמאי רוסי פול פאנין – פוליטיקאי אמריקאי
The Right Combination • Burning the Midnight Oil

The Right Combination • Burning the Midnight Oil הוא האלבום המשותף השביעי של דולי פרטון ופורטר ווגונר, אשר יצא לאור ב-3 בינואר 1972 על ידי חברת התקליטים RCA ויקטור. הסינגל הראשון מתוכו "The Right Combination" הופץ במאי 1971. ב-4 בינואר 2019 האלבום הופץ בשנית לשירותים הדיגיטליים. האלבום הגיע למקום השישי במצעד אלבומי הקאנטרי ולמקום ה-26 במצעד אלבומי הקאנטרי הקנדיים. הסינגל הראשון מהאלבום, "The Right Combination" הופץ במאי 1971 והגיע למקום ה-14 במצעד שירי הקאנטרי ולמקום ה-106 במצעד האמריקאי הרשמי. הסינגל השני מהאלבום "Burning the Midnight Oil" הופץ באוקטובר אותה שנה והגיע למקום ה-11 במצעד שירי הקאנטרי ולמקום ה-9 במצעד שירי הקאנטרי הקנדי. מידע על האלבום The Right Combination • Burning the Midnight Oil באתר MusicBrainz האלבום The Right Combination • Burning the Midnight Oil באתר Discogs
Touch Your Woman

Touch Your Woman (בעברית: גע באישה שלך) הוא אלבום הסולו התשיעי של הזמרת דולי פרטון אשר יצא לאור ב-6 במרץ 1972. שיר הנושא של האלבום היה מועמד לפרס גראמי. האלבום יצא לאור מחדש ב-10 באוקטובר 2014 לחנויות הדיגיטליות, תוך שהועלה לרשתות הזרמות המדיה השונות. ההקלטות התרחשו באולפני B בנאשוויל, טנסי ב-14 בדצמבר 1971. לאחר מכן התרחשו הקלטות נוספות ב-1 וב-12 בינואר. השיר "Love Isn't Free" הוקלט כמה שנים קודם לכן במסגרת האלבום The Fairest of Them All. את האלבום הוציאה פרטון באמצעות RCA ויקטור, דרכה יצאו אלבומים נוספים שלה. האלבום הגיע בשיאו למקום ה-19 במצעד אלבומי הקאנטרי. שיר הנושא של האלבום יצא לאור כסינגל הראשון והיחיד מתוכו בפברואר 1972 והגיע למקום השישי במצעד שירי הקאנטרי של בילבורד ולמקום ה-28 במצעד שירי הקאנטרי של קנדה. מעבר לכך, האלבום הכיל הערות שנעשו על ידי בובי דנטון. שיר הנושא של האלבום הועמד לפרס גראמי בקטגוריית "הביצוע הנשי הווקאלי הטוב ביותר בשיר קאנטרי". מידע על האלבום Touch Your Woman באתר MusicBrainz מידע על האלבום Touch Your Woman באתר AllMusic האלבום Touch Your Woman באתר Discogs Touch Your Woman, נבדק ב-2021-03-27 Dolly Parton - Touch Your Woman, Discogs (באנגלית) Dolly Parton, GRAMMY.com, ‏2020-12-15 (באנגלית)